





« Să ne bucurăm întâi pentru un nou om adus pe lume: săp- 
tămâna aceasta s-a născut Nectarie, băieţelul lui Claudiu 
(din strană) şi al Paraschevei (care a fost la Logos). Sfântul 
al cărui nume îl poartă să-l ajute în toate încercările vieţii şi 
să-l umple de har. 


* S-au împlinit deja 6 luni de când au trecut la Domnul fraţii 
noştri: loan Suba şi Vaselena. Îi simţim mereu aproape, 
mai ales când le auzim numele mereu pomenite de părinţii 
noştri, la Liturghii și parastase. 


«+ Pe lângă pomenirea celor bolnavi ai noştri, să înmulţim în 
această perioadă rugăciunea pentru medicii şi asisten- 
tele care îi ajută nemijlocit să treacă cu bine de greul bolii: 
Iosif, Călin, Valentin, Loredana, Marinela, Maxima. 








« Dornici de întărire şi vindecare în această perioadă de nouă epi- 
demie, peste 50.000 de credincioşi s-au închinat săptămâna 
trecută la moaştele Sf. Cuv. Parascheva şi ale Sf. Gheorghe Peleri- 
nul. (sursa: basilica.ro). 


« Icoana şi racla cu moaştele Sfântului Mare Mucenic Ioan 
cel Nou au fost purtate duminică în procesiune pe străzile 
Sucevei. Pelerinajul a fost organizat la cererea credincioșilor, 
pentru a aduce linişte şi mângâiere în această perioadă de grea 
încercare. Procesiunea a fost condusă de Episcopul vicar al Arhi- 
episcopiei Sucevei şi Rădăuţilor. Alături de ierarh s-a aflat şi pri- 
marul orașului (sursa: basilica.ro). 


« Să dăm slavă lui Dumnezeu că încă putem merge la biserică. În 
Canada restricţiile sunt tot mai dure în această privinţă. Pe 
lângă reducerea numărului de credincioşi care pot fi prezenţi la 
slujbă, s-a impus şi renunţarea la cântare, considerată mijloc de 
propagare a bolii. (sursa: cbs.ca) 





Konstantin V. Zorin 


DEPĂȘIREA 


crizelor existenţiale 









:RĂRIA LOGOS 
>» recomandă 


Konstantin V. Zorin - Depășşirea crizelor existenţiale 


Oricare dintre noi şi-ar dori o viaţă senină şi plină de bucurii. Din păcate, rea- 
litatea este cu totul alta, iar când problemele presează din toate părţile şi pute- 
rile sunt pe terminate, câteodată e foarte greu să mai găsești soluţii pentru a 
ieşi cu bine la liman. Cartea de faţă a lui Konstantin Zorin, medic internist si 
psiholog ne propune soluţii lucide şi atitudini corecte, fundamentate psiholo- 
gic şi duhovniceşte, pentru depăşirea impasurilor şi eliberarea de anxietăţi. 





Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Cuvânt al Părintelui 
Gheorghe Calciu 


A 
In această pildă Mântuitorul creea- 


ză patru tipologii umane. Mai întâi, 
tipologia omului nepăsător. Un 
filozof, Kierkegaard, numea acest 
tip de oameni omul-fluture, degus- 
tătorul, adică acela care merge din 
floare în floare, caută bucuria aces- 
tei vieţi şi sfârşeşte cu aripile frânte 
și căzute în ţărână. Aceştia sunt oa- 
menii care nu primesc cuvântul lui 
Dumnezeu, ci se lasă târâţi în toate 
curentele ideologice, gnostice sau 
filozofice, în toate părţile. Ei n-au 
niciun fel de stabilitate. Peste ei cal- 
că toate învăţăturile greșite ale lu- 
mii acesteia. Sunt ca un zid pe care 
se scriu toate ideile false ale veacu- 
lui nostru sau ale veacurilor anteri- 
oare. Să ne cercetăm cine dintre noi 
se aseamănă pământului în care 
cade sămânţa lui Dumnezeu fără să 
rodească? Gândiţi-vă! 


Maxihiina 


Foaie ortodoxă pentru suflet 


17 octombrie 2021 











VREMURILE ne vădesc! 


Acum, sub presiunea vremurilor, 
sau sub influenţa teoriilor, sau 

e e pur şi simplu pentru că aşa e con- 
venabil, unii se leapădă și nu 
aduc nicio roadă. 





A doua categorie sunt oamenii care 
aud cuvântul lui Dumnezeu, îl pri- 
mesc cu bucurie, însă este de 


SF. ILARION CEL MARE 


(t21 octombrie 372) 
O dată a fost rugat de fraţii ce veneau la dânsul să meargă să cerceteze mă- 
năstirile. Și când a ieşit în cale s-au adunat la dânsul mulţime de fraţi. Iar un 
frate primitor de străini îşi avea via sa, din care în tot anul lua cam o sută de 
măsuri de vin. Acesta l-a primit cu dragoste pe Sfântul Ilarion și a rugat pe 
fraţi ca, mergând în via lui, să ia fiecare struguri cât va voi, pentru că erau 
copţi. Văzând cuviosul o dragoste ca aceea la fratele acela, a binecuvântat via 
lui şi fratele a luat vin - în anul acela - din via sa, mai mult decât trei sute de 
măsuri. Iar alt frate, zgârcit și împietrit la inimă, văzând pe sfântul că merge 
cu turma să cea duhovnicească pe aproape, a pus străjeri la via sa ca să nu ia 
cineva vreun strugure de la dânsul. Și a fost lipsit fratele acela de binecuvân- 
tarea sfântului, pentru că foarte puţin vin a luat din vie şi acela a fost acru. 





ajuns să vină o zguduire peste 
dânșii şi se pierd. Este de ajuns 
să-i lovească o nenorocire sau să 
înceapă o persecuție, aşa cum s-a 
întâmplat sau se mai întâmplă în 
lume şi mai ales în America, unde 
persecuția e subtilă şi foarte perfidă. 
Este poate o prigoană mai pri- 
mejdioasă din mai multe punc- 
te de vedere decât cea comu- 
nistă, pentru că acolo ştiam 
cine e bun şi cine e rău. Fra alb 
şi negru. Aici nu mai ştim unde e 
bine şi unde este rău. Toate sunt gri. 
Şi în Europa la fel, în Europa Unită. 
Deci noi suntem aceştia care auzim 
cuvântul lui Dumnezeu, îl primim, 
ne bucurăm şi vine o persecuție sau 
căldura soarelui, aşa cum se spune 
în parabolă. Soarele cald dă căldură 
și usucă pământul şi sămânţa moare 
în sufletul nostru. 


Ştiţi că atunci când a fost, în comu- 
nism, persecuția aceea religioasă, s- 
au cernut foarte uşor cei care erau 
români temeinici de cei care erau 
numai piatră. Unii au cedat, alţii au 
colaborat, alţii au făcut lucruri foarte 
rele, alţii au suferit sau, dacă n-au 
fost arestaţi, au rezistat tăcuţi în 
subterane, rugând pe Dumnezeu să 
îi ajute în viaţa aceasta de prigoniri. 
M-am întrebat: oare din România, 
câţi oameni n-au făcut compromisul 
religios? 


Am fost mişcat când am văzut cum 
în biserică oamenii ridicau braţele în 
sus, strigând cu glas mare: Doamne, 
miluieşte-mă!, când citeam rugăciu- 
nile de iertare şi la fiecare le strigam 
numele cu tărie, ca să audă Dumne- 
zeu rugăciunea lor şi să trimită mila 
Lui. M-am tulburat mult văzând 
această credinţă, pe care n-o găsești 
în Occident. Aceste manifestări 
spontane ale sufletului care strigă 
către Dumnezeu, aici nu se fac. Insă 
m-am tulburat mai mult după aceea, 
când am văzut că mulţi din oamenii 
aceştia au o dublă personalitate: la 
biserică sunt credincioşi, aprind 
lumânări, vin, poate stau toată sluj- 
ba, poate nu stau toată slujba, dar 
când ies afară devin ca nişte 
fiare. Se ceartă frate cu frate pentru 
o bucată de pământ, se înşală cum 
pot, în toate chipurile. Este un fel de 
dedublare a personalităţii. 


Această dedublare era în comunism 
altfel decât acum. Atunci fiecare as- 
culta Europa liberă, mergea la bise- 
rică, dar în public striga: eu nu cred 





și lăuda pe Ceaușescu sau pe Gheor- 
ghiu-Dej. Această minciună s-a per- 
petuat multă vreme. Acum o nouă 
formă se perpetuează în ţara noas- 
tră, mai periculoasă decât aceea, 
pentru că acum nu ne mai ameninţă 
religios niciun pericol. Acum, sub 
presiunea vremurilor, sau sub influ- 
enţa teoriilor, sau pur şi simplu pen- 
tru că aşa e convenabil, unii se lea- 
pădă și nu aduc nicio roadă. Gândiţi- 
vă care dintre noi suntem în această 
categorie, sau am fost, eventual. 


A treia categorie de oameni sunt cei 
pâătimaşi. Au păcate multe, tot felul 
de patimi omeneşti: desfrânare, be- 
ție, lăcomie, zgârcenie, toate patimi- 
le acelea care fac din inima noastră 
un teren plin de buruieni, de spini şi 
de mărăcini. Şi chiar dacă ne izbeşte 
cuvântul lui Dumnezeu, chiar dacă 
ne întoarcem cu dragoste spre EI, 
mai tari sunt patimile noastre, pe 
care le purtăm de cine ştie când. 
Pentru că pocăinţa noastră nu este 
adevărată! Este numai un moment 
de deschidere către Dumnezeu pe 
care nu-l adâncim în inima noastră, 
nu facem din el un izvor tămăduitor 
pentru suflet, ci ne-am deschis o 
clipă, iar apoi ne-am închis. Pa- 
timile noastre au izbucnit în noi mai 
puternice decât chemarea şi virtuțile 
pe care Dumnezeu le seamănă în 
inima noastră. Şi nu aducem roade, 
jar dacă nu sunt roade, suntem sor- 
tiți pedepsei veşnice. Cine dintre noi 
se recunoaşte aici? 


Cei din a patra categorie sunt oame- 
nii care aud cuvântul, se strădu- 


sirilor. 


cc a i ÎI 








iesc, slujesc cu bucurie lui 
Dumnezeu, caută să-şi fertilizeze 
solul acesta spiritual, să înţeleagă 
mai adânc cuvântul lui Dumnezeu, 
să vină la biserică, să se spovedeas- 
că, să se împărtășească, să facă bine 
în jurul lor, să fie o lumină pentru 
toţi ceilalţi. Unii pot mai puțin, alții 
mai mult. Dumnezeu a dat fiecăruia 
un talant: unuia i-a dat unul singur, 
altuia i-a dat trei talanţi, altuia i-a 
dat cinci talanţi. Fiecare a primit 
ceva şi fiecare dintre noi trebuie să 
aducă lui Dumnezeu un dar egal cu 
darul pe care l-a primit. Cel care a 
primit un talant, să mai aducă unul. 
Cel care a primit doi talanţi, să mai 
aducă doi. Cel care a primit cinci, să 
mai aducă cinci. Cel ce aduce roa- 
dă sută la sută, acela este cu 
adevărat cel care a auzit cuvân- 
tul lui Dumnezeu şi a rodit. 


Şi a mai zis Dumnezeu din nou: 
„Cine are urechi de auzit, să au- 
dă!” (Matei 13,9). Uitaţi-vă în jurul 
vostru şi în voi înşivă şi vedeţi sincer 
unde vă aflaţi. Dacă aveţi intenţie 
bună şi nu încercaţi să vă amăgiţi pe 
voi înşivă sau pe alţii, v-aţi plasat 
exact unde sunteţi. Atunci, cu adevă- 
rat, când a zis Mântuitorul „cine are 
urechi de auzit să audă”, voi sunteţi 
aceia care aţi înţeles. 


Iar această recunoaştere a voastră în 
tipologiile pe care Mântuitorul le-a 
creat, plasarea fiecăruia în tipologia 
voastră, mă convinge că de acum 
încolo veţi începe să-i slujiţi lui 
Dumnezeu ca să aduceţi roadă. Cât 
de mică, dar să aduceţi! 


drept cuvânt, mai înalţi decât fuseserăm înaintea agoni- 


„Fericiţi cei săraci cu duhul” 


Cum pot fi fericiţi cei săraci cu duhul? Dar noi nu știm ce 
este sărăcia cu duhul. Ce, fericiţi cei proşti, că nu aștepți 
mult de la ei? Că uşor se vor mântui, că-s proşti şi nu 
înţeleg mai mult? Nu. E un paradox. Fericiţi cei săraci 
cu duhul, nu cu mintea, că a lor este — tocmai împă- 
răţia duhovnicească. Paradox dumnezeiesc. 


Care este deci paradoxul? Nimenea nu este drept înain- 
tea lui Dumnezeu, nimenea nu a găsit sfinţenia, nimenea 
nu a găsit slava lui Dumnezeu, nici viaţa veşnică, toţi 
suntem robi morţii. Dar iată că în fiecare din noi trăieşte 
un bogătaş. A, că eu am educaţie, că eu sunt mai bun 
decât celălalt, mai frumos decât cineva, mai nu-ştiu-ce 
decât altul. 


Și aşa, comparându-ne și înmagazinând tot felul de 
cunoştinţe, elemente materiale, bani, începem să ne fă- 
lim cu câte una, cu câte alta, şi aş zice că mai periculos 
decât toate sunt agonisirile intelectuale, care ne fac să 
credem că suntem mai înalţi decât semenii noştri sau, pe 


Dar în faţa vieţii veşnice ce este toată agoniseala noas- 
tră? Dacă vine harul, vezi că este nimicnicie; în fața fru- 
museţii pe care ne-o chezăşuieşte Dumnezeu asta devine 
ca o urâciune care pustieşște. Pustieşte cum? Prin mân- 
dria ce o naşte în noi şi care ne face tari de cerbice, şi nu 
mai intră harul lui Dumnezeu în așa o inimă. Şi atunci: 
fericiţi cei săraci cu duhul... 


Cine sunt cei săraci cu duhul? Cei pe care harul i-a trezit 
şi văd cu groază moartea care stă inainte, şi că nu pot 
intra în Inapărăţia Cerurilor. Și de ce e fericit acela? Fi- 
indcă acela are duhul care poate să primească cuvânt de 
la Dumnezeu: „Veniţi la Mine, toți cei osteniți şi împovă- 
rați, şi Eu vă voi odihni pe voi. Aceştia, cei săraci, 
sunt oamenii pe care-i poţi îmbogăţi. Bogătașii 
spun: Stai că am! Atuncea când îmi voi da seama, cât de 
cât, de sărăcia mea adevărată, în faţa bogățiilor duhovni- 
ceşti, atunci voi striga cu putere: „Doamne miluieşte!”, 
strigăt care va înclina urechea lui Dumnezeu, şi iată fă- 
găduinţa: „A ta este deja — deocamdată potenţial, zic eu, 
acuma, dar deja — Impărăția cerurilor”. 


Păr. Rafail Noica 





lui, şi să-i aducă stetoscopul pe care 
- chipurile - îl uitase acolo. Excelent 
pretext pentru a rămâne singuri. Şi 
Paraschiv îl întrebă emoţionat ce se 
întâmplă. 


- Moare unu în celulă cu mine şi are 
nevoie de antibiotice. Ai? Poţi să-mi 
dai? 


- S-a făcut! răspunse medicul, 
scoțând din buzunarul halatului do- 
uă pastile roşii de tetraciclină. Nu le 
am decât pe astea, din păcate! se 
scuză el, cu ochii în patru, ca să nu 
fie surprinşi de gardian. Antibiotice- 
le nu se puteau da în Jilava decât de 
către ofițerul politic şi doar cu avizul 
celor de „mai sus” decât el. Aşa că 
Paraschiv încălcase ordinele. 


Calciu le înșfăcă iute şi le ascunse în 
gură, între dinţi şi buza de jos. Pa- 
raschiv îl privi uluit cu câtă abilitate 


o făcuse şi cât de ingenioasă era as- 
cunzătoarea. 


- Gata, doctore? întrebă gardianul, 
luându-l pe Calciu de braţ. 


- Gata! răspunse doctorul. 


- Atunci, înainte marş, banditule! La 
cuşcă! Ajunseră în faţa celulei unde 
gardianul îi spuse „banditului” să se 
dezbrace ca să-l perchiziționeze. Și 
Calciu se grăbi s-o facă. 


- Până la piele! Apleacă-te! în patru 
labe! Şi Calciu se supuse. Gardianul 
îl perchiziţionă în fund. 


- Sus! Și cască gura! Nici o opoziţie 
din partea lui Calciu. Deschise gura 
şi gardianul îl căută și-n gură, cu 
același deget cu care îl căutase şi-n 
fund, cum prevedea Regulamentul. 
Dar nu se gândi să-l caute între dinţi 





şi buză. 


- Hai, gata! îi spuse gardianul, dez- 
amăgit de a nu fi găsit nimic, iar 
Calciu atâta aştepta, să intre odată 
în celulă, mulțumit că nu venea cu 
„gura goală" şi că-l putuse păcăli pe 
gardian. 


Calciu scoase din gură cele două 
pastile primite. Nu se topise niciuna, 
dar nu mai aveau mult, pentru că-şi 
pierduseră culoarea iniţială. In patul 
lui, Mircea stătea tot nemișcat, lup- 
tându-se-n gând cu moartea care 
încă nu-l dovedise. 


- Astea-s pentru tine! Nu muri! îi 
spuse Calciu scuturându-l cu palma 
în care ţinea pastilele. Mircea abia 
deschise un ochi şi pe faţă i se putu 
ghici un zâmbet slab, fie de bucurie 
că celălalt făcuse ceva pentru el, fie 
pentru că se împăcase cu soarta. 





Să iubim muzica duhului! 
Sf. Porfirie Kavsokaliwitul 





Muzica bizantină e foarte folositoare. Orice creştin 
ar trebui să o ştie, căci se află în legătură nemijloci- 
tă cu sufletul. Muzica îl sfinţeşte pe om în chip 
nesângeros. Fără osteneală, veselindu-te, ajungi 


sfânt. 


În sufletul nostru există armonie, din starea cea 
dintâi. Acum am căzut în dizarmonie şi ne mulţu- 
mim cu ea. Aţi văzut cu ce „tingiri” cântă oamenii 
astăzi? Asta, desigur e în relaţie cu alcătuirea lor 
sufletească, deoarece sunt nişte oameni zbuciu- 
maţi. Această stare e împotriva firii, pătrunsă cu 


vicleşug în firea umană. 


Muzica bizantină are mari foloase pentru suflet. Cel 
ce știe muzica învaţă smerenia; dacă stă să se în- 
furie, îi e teamă de lipsa de armonie. Aşa, încet- 
încet, dispreţuieşte răutatea şi îmbrățișează virtu- 
tea. Nici tristeţe nu poţi avea... Dacă simţi că su- 
fletului tău îi dă târcoale negura, rosteşti un tropar 
frumos şi negura devine imn de slavă lui Dumne- 
zeu. Aşa, în loc de lacrimi şi deznădejde, aduci lui 
Dumnezeu doxologie. Cu toţii avem înlăuntrul nos- 
tru această înzestrare, e de-ajuns să o trezim; e de- 


ajuns să ne îndrăgostim de muzică. 


Dacă atunci când cânţi nu ai Duhul lui Dumnezeu, 
apare ispita egoismului și te mototoleşte. Nu vine 
bucuria de care am spus, ci tulburări egoiste. Muzi- 
ca, acest lucru sfânt, ar trebui să-ţi aducă pace şi 
armonie. Ea trebuie să te înalțe la altă măsură. 


Să învăţăm muzică pentru a ne pătrunde de duhul 


lui Hristos ! 





MAMA VREA SĂ CÂNT 


Virgil Maxim 


Ce să-ți cânt, mamă, ce să-ți cânt?! 


Pe unde-am fost eu lumea nu cântă! 
Ci numai tremură sub bici, 
plânge şi priveghează 

ȘI scuipă sânge... 

Ce să-ți cânt?! 


Te uiţi la mine, mamă, 

ca la o arătare străină şi bolnavă... 
Nu sunt stafie! 

Sunt om, mamă! 

Mi-e foame şi mie! 

Dar, mai ales mi-i sete! 

O, nu de apă! 

De viaţă, mamă, 

de viaţă-adevărată! 

Fără ziduri..., fără lanţuri..., 

fără paznici la poartă..., 

fără Satan, în gânduri, de gardă... 


O, mamă, 

va veni o zi când nu vei mai plânge! 
Și-atunci fiul tău o să cânte, 

Să cânte şi luminii, şi ție, 

Să cânte de bucurie 

Cântec de mărire, 


cum a cântat lui Dumnezeu, 


David, 


din Psaltire ! 


Calendarul mărturisitorilor 


MARCEL PETRIŞOR 


(t12 octombrie 2021) 





SALVAT DE LA MOARTE 


de par. Gheorghe Calciu 





A trecut la Domnul ultimul supravi- 
ețuitor al Casimcăi de la Jilava, cel 
care a stat închis alături de Con- 
stantin Oprişan şi de părintele Ghe- 
orghe Calciu. Născut aproape de 
Vaţa de Sus, la Ocișor, unde îi va 
odihni trupul de acum, Marcel Pe- 
trişor a scris mult (proză, eseuri, 
dar mai ales în ultimii 30 de ani 
despre viața sa jertfită prin închi- 
sori). Căci a fost martor şi mărturi- 
sitor. A făcut 12 ani de temniţă co- 
munistă. Dumnezeu a îngăduit să 
treacă prin iad şi să scape, pentru a 
ne spune cum se trăieşte, cum se 
moare şi mai ales cum se învie după 
gratii. Redăm mai jos un fragment 
din cartea sa, „lrecute vieţi de 
domni, de robi şi de tovarăşi”, măr- 
turie despre cum a fost salvat de la 
moarte de părintele Calciu şi de Io- 
sif V. Iosif. 


Mircea (pseudonimul lui Marcel Pe- 
trişor din carte) se îmbolnăvi de 
dizenterie sau de tuberculoză intesti- 
nală. O zi, două, trei, patru, cinci, 
până când, în a şasea, căzu pe pat cât 
era de lung şi parcă şi mai epuizat 
decât fusese Oprişan. Nici gardienii 
nu-i mai ziceau să se scoale şi aştep- 
tau să „dea şi el in primire". Iosif şi 
Calciu bătură în ușă, ca să vină doc- 
torul. Dar care doctor? Pentru că 
nicio vizită medicală nu era permisă 
în Casimcă. Nu venise el pentru cei- 
lalţi şase care muriseră până atunci, 
necum pentru Mircea. Și totuşi! Ne- 
putând sta cu mâinile în sân, Iosif şi 
Calciu hotărâră atunci să facă greva 
foamei: singura armă ce le mai ră- 
măsese. Şi-o făcură o zi, două, trei, 
până când, în a patra, sosi un sanitar 
cu ofiţerul politic întrebând care 


vrea să moară. 


- Nu noi, domnule! EI e cel care o să 
moară dacă nu i se dă nici un medi- 
cament! zise Calciu. 


- Și ce dacă vrea să moară? rânji 
ofițerul. Treaba lui. Ce aveţi voi cu 
el? Vreţi să muriţi şi voi? Poftim! 
Dar nu înainte ca noi să vă îndopăm 
artificial. Aţi inţeles? Și amândoi, 
ofițerul și sanitarul, ieşiră din celulă, 
trântind uşa. A cincea zi insă, în ce- 
lulă intră iar sanitarul cu doi gealaţi 
gradaţi şi cu ofițerul de serviciu, ca 
să-i hrănească artificial. Aduseră un 
scaun metalic și cătuşe, ca să-l lege 
de el pe cel ce urma să fie hrănit; 
aduseră şi „ciocul de barză", instru- 
mentul cu care se forța gura grevis- 
tului, pentru ca, prin el, să poată fi 
introdusă in stomac o sondă - adică 
un furtun de cauciuc de o grosime 
variabilă - prin care mâncarea să 
ajungă în maţe. 


- Nu-i nevoie de toate astea! le spuse 
Calciu. Mâncarea de grevă nu o refu- 
zăm şi o mâncăm în mod obişnuit, 
din gamelă. 


- Aţi vrea voi! Da uite că nu vrem 
noi. O să v-o băgăm pe gât. Ia apucă- 
l| pe ăsta vorbăreţ şi cu ganglioni ca 
de hârciog şi leagă-l de scaun! po- 
runci sanitarul, scoțând furtunul din 
buzunarul halatului mai murdar de- 
cât zeghile deţinuţilor. 


- Nu-i nevoie de cătușe, domnule, şi 
nici de cioc de barză. Stăm liniștiți să 
ne îndopaţi cum vreţi. Ba, dacă per- 
miteţi, ne băgăm singuri furtunul pe 
gură. Ar fi mai uşor şi pentru dum- 
neavoastră. 


- Hai, mă, să vă văd! Ia-l! şi întinse 





Cei mai grozavi oameni 
care au făcut faţă la toate 
astea fără să facă conce- 
sii, n-au fost intelighenții, n-au 
fost domnii, ci au fost monahii. 


furtunul. Fără să mai aștepte alt in- 
demn, Calciu îl luă, se aşeză pe scaun 
şi îşi vâri furtunul, ca pe un sparan- 
ghel, până in stomac. Apoi, făcu 
semn sanitarului să-i toarne mânca- 
rea prin pâlnia din capătul furtunu- 
lui. 


Uimit, dar şi cu oarecare respect, 
sanitarul făcu ce i se ceruse. 


- A fost foarte bună mâncarea! spuse 
Calciu, după ce-şi scoase furtunul ca 
să i-l dea lui Iosif. 


A doua zi, după prima hrănire artifi- 
cială şi a şasea de grevă, intră în ce- 
lulă aceeaşi echipă, cu aceleaşi in- 
strumente și același ritual. In ziua 
următoare, la fel, doar că furtunul 
era mai gros şi mai murdar. Dar 
mâncarea fu primită şi aşa, deşi 
echipa crezuse că furtunul gros va fi 
mai greu de acceptat. Şi greva conti- 
nuă. 


- Deci, nu renunţaţi la grevă? Tot 
mai continuaţi? 


- Până când o să primească tovarăşul 
nostru muribund o medicaţie nece- 
sară ameliorării situaţiei sale, nu 
renunțăm! preciză Calciu. 


În ziua următoare... miracol! Calciu 
fu scos din celulă dus în camera gar- 
dienilor din capătul coridorului Ca- 
simcii. Acolo îl aşteptau un medic şi 
un gardian. Calciu tresări. În docto- 
rul respectiv recunoscuse pe un 
vechi coleg de facultate (el însuși 
făcuse la Bucureşti patru ani de Me- 
dicină). „Paraschiv!", îşi aminti el. 
Dar, de frica gardianului, încercă să 
nu se trădeze. Doctorul îl recunoscu 
şi el şi-i ceru paznicului să se ducă 
până sus, în cabinetul penitenciaru- 





O întâmplare minunată din viaţa 
Sr. Cuv. FILOTEI DIONISIATUL 

(isca Filothei Dionisiatul s-a 


născut în Macedonia, la anul 1526 şi 
a rămas orfan de mic, murind tatăl 
lui. Pe când era copil, a fost răpit de 
turci şi dimpreună cu fratele său, au 
fost duşi la Amira şi închiși în tem- 
niță. Din această pricină maica lor a 
rămas nenorocită, plângând nemân- 
gâiată pentru luarea copiilor, pentru 
văduvia şi pentru sărăcia ei. Altă 
mângâiere nu avea sărmana de ea în 
afară numai de nădejdea spre atot- 
puternica Impărăteasă a cerului, 
spre Sfânta Fecioară Maria, pe care 
de multe ori o ruga cu lacrimi fier- 
binţi să facă milă cu fiii ei, ca să-i 
izbăvească din mâinile păgânilor şi 
să nu piară sufletul lor, aflându-se 
robii. 


În vreme ce se ruga nemângâiata 
maică cu multă credinţă, a auzit-o 
Stăpâna cea atotputernică şi a izbă- 
vit din legături pe fiii ei iubiţi, într- 
un chip ca acesta: Preacurata s-a 
arătat noaptea copiilor, acolo unde 
erau închişi, în chipul mamei lor şi 
le-a zis: 


- Sculați-vă, iubiții mei fii, şi urma- 
i-mi mie. 





Atunci copiii, înspăimântându-se şi 
fiind uimiţi, s-au sculat şi cu bucurie 
au urmat-o pe dânsa. Apoi, la cu- 
vântul Preasfintei Născătoare de 
Dumnezeu, s-au deschis singure 
ușile temniţei şi au ieşit. După aceea 
în puţină vreme au ajuns într-o ceta- 
te, unde era o mănăstire a Preasfin- 
tei Născătoare de Dumnezeu şi a 
poruncit copiilor să rămână acolo, 
zicându-le: 


- Aici să vă tundeți şi să îmbrăcați 
chipul monahicesc, fiii mei, să vă 
supuneți egumenului şi la toţi frații, 
căci eu iarăşi voi veni la voi, ca să 
vă văd dacă sporiți în faptele cele 
monahiceşti. 


Acestea zicându-le şi-a luat rămas 
bun de la dânșii şi s-a dus. Iar copiii 
s-au închinat egumenului și i-au 
povestit lui toate. Egumenul a înţe- 
les că o putere dumnezeiască i-a 
mântuit pe dânşii şi slăvind pe 
Dumnezeu, a dat pe copii în grija 
unui bătrân îmbunătăţit ca să-i înve- 
ţe carte şi toată rânduiala şi petrece- 
rea monahală. După o vreme oare- 
care i-a făcut paracliseri, ca să slu- 
jească bisericii, pentru că s-au arătat 
plini de râvnă şi cuvioşie. Mai ales 
Filotei, care se silea să covârşească 
pe toţi fraţii în ascultare şi smerenie. 
lar mama lor nu ştia nimic despre 
dânșii. Insă, după o vreme, s-a hotă- 
rât ca, lepădându-se de lume și de 
tulburările ei, să meargă la o mănăs- 
tire de femei şi să se călugărească. ŞI 
era o mănăstire aproape de mănăsti- 
rea mai sus pomenită, în care se 
aflau copiii ei, mănăstire care era 
cârmuită de acel egumen care a tuns 
în călugărie pe copiii ei şi tot acel 
egumen şi pe maica lor a călugărit-o 
şi a numit-o Evdochia. Insă egume- 
nul nu ştia că Evdochia era mama 
copiilor, nici ea nu cunoştea minu- 
nea pe care a făcut-o Maica Domnu- 
lui cu copiii ei. 


Şi sosind o zi în care era praznic ves- 
tit în mănăstiri, s-au dus toate mo- 
nahiile la mănăstirea de călugări şi a 
mers împreună cu ele şi minunata 
Evdochia. Apoi, după bunăvoința lui 








A 


o Uso: 


Dumnezeu, s-a întâmplat că după 
dumnezeiasca Liturghie s-au strigat 
cei doi fraţi unul pe altul pe nume, 
pentru oarecare slujbă a bisericii, ca 
nişte paracliseri ce erau amândoi. 
lar mama lor stând în tindă şi au- 
zind dulcele nume al lui Filotei, fiul 
ei, i s-a rupt inima și intrând în bise- 
rică, a luat seama cu dinadinsul la 
feţele lor şi i-a recunoscut că sunt fiii 
săi; apoi de bucurie a leșinat şi după 
multă vreme venindu-şi în fire, i-a 
îmbrățișat pe dânşii cu lacrimi şi 
fără de saţ îi săruta. După aceasta i-a 
întrebat pe dânşii când și cum s-au 
izbăvit din robie. Iar ei au răspuns, 
zicând: 


- Poate ne ispiteşti pe noi, prea iubi- 
ta noastră maică? Oare nu eşti tu 
cea care ne-ai scos pe noi din mâi- 
nile turcilor şi ne-ai adus aici şi ne- 
ai poruncit să rămânem în această 
sfântă mănăstire până când iarăşi 
vei veni să vezi cum petrecem? 


Atunci s-a minunat femeia şi înţele- 
gând minunea, Il preaslăvea pe 
Dumnezeu, mulţumind Împărătesei 
celei multmilostive. Această minune 
s-a aflat apoi în toată mănăstirea şi 
se veseleau toţi fraţii de dânşii. Iar 
Evdochia a rămas în mănăstirea sa, 
slujind lui Dumnezeu cu mai multă 
sârguință decât înainte şi mulţu- 
mind Făcătoarei sale de bine. Şi ne- 
voindu-se mult şi cu plăcere de 
Dumnezeu, s-a dus către Cel de Sus. 
Iar copiii ei au rămas în mănăstirea 
lor şi se nevoiau, păzind poruncile 
lui Dumnezeu și cu smerenie slujeau 
la toţi fraţii. 


Să avem rugăciunile lor! 


I.G. 





REACȚIA OAMENILOR 


O parte din populaţie, în special cei 
care aveau proprietăţi sau rudenii, 
au fugit în grabă la ţară, nădăjdu- 
ind că aerul curat îi va ţine departe 
de boală. Sărăcimea oraşelor a încer- 
cat să fugă şi ea. Sunt mărturii din 
acele vremuri cu privire la cozile zil- 
nice de sute şi mii de persoane care 
încercau să obţină un permis de ieşi- 
re din marile orașe europene. Insă 
dezastrul a venit pe drumul fugarilor. 
Neavând nici bani, nici provizii, nici 
proprietăţi, săracii au fost alungaţi 
din toate satele în care au încercat să 
se stabilească, astfel că mulţi dintre 
ei au murit din cauza lipsurilor, pe 
drumuri, prin păduri, etc. Fuga din 
faţa morţii este surprinsă cel mai 
bine de Bocaccio, în al său Decame- 
ron, dar şi de unele picturi din epocă. 


La noi există consemnate câteva date 
despre ciuma din acea vreme. Popu- 
laţia din târguri a fugit spre munţi şi 
păduri, fiind obişnuită cu astfel de 
schimbări din cauza repetatelor ja- 
furi şi invazii tătare (în special cei 
din Moldova). 


Boala a adus cu sine schimbari 


mari în psihicul oamenilor. Pe 
lângă frica generală faţă de infestare, 
relaţia apropiaților faţă de bol- 
navi se va modifica în această peri- 
oadă. Dacă înainte erau trataţi cu 
grijă, iar leproşilor — cei mai ostraci- 
zaţi -, deşi închişi, li se asigura tot ce 
aveau nevoie pentru a trăi, ciuma a 
umplut sufletele oamenilor în primul 
rând de grija pentru propria viaţă. 
Teama de a nu muri a făcut ca cei din 
familie să-şi abandoneze bolnavii. Se 
murea în singurătate şi lipsuri, fără 
nicio alinare, iar apoi trupul era 
aruncat într-o groapă comună. 


Medicii au sporit teama populaţiei 
prin neputinţa de a trata ciuma şi 
prin răspunsurile echivoce cu privire 
la cauze (mulţi dădeau vina pe alinie- 
rea planetelor sau pe vrăji ori pe 
otrăvirea fântânilor de către evrei). 


Nesiguranţa zilei de mâine a făcut ca 
mulţi oameni să creadă că trupul e 
singurul care mai contează. Aşa- 
dar, vremea ciumei e paradoxal şi o 
vreme a căderii în plăceri de tot felul, 
căci oricum moartea va veni. Acest 
lucru se vede în arta care expune tot 
mai multe trupuri goale. 


Lumea creştină medievală 


şi PANDEMIILE &) 


Lecţia trecutului 


CÂTEVA CIFRE 


Poate că o parte din cele de mai sus 
ne fac să ne gândim la multe din cele 
pe care le trăim. Însă există şi dife- 
renţe. In primul rând, gravitatea ciu- 
mei, față de orice altă boală care a 
afectat omenirea, o vedem din cifre. 
Cea mai bună ar fi o comparaţie: 


Populaţia Populaţia 
Europei în lumii în 
anul 1300 anul 2019 


75 milioane | 7,7 miliarde 


Morți de Morţi de co- 
ciumă până  vidpână în 
în 1350 2021 
25 milioane 4,8 milioane 
adică adică 
229% 0,06% 
(va urma) E.G. 





MINUNI din zilele noastre 





S. întâmplat în vremea Uniunii 


Sovietice. Natalia se născuse cu o 
boală de inimă. S-a căsătorit imediat 
după ce a terminat facultatea şi cei 
doi soţi visau cum va fi când vor fi 
părinţi. Dar anii au trecut, iar Nata- 


MAICA DOMNULUI 


oprește moariea 





lia a fost diagnosticată cu infertilita- 
te. De acum avea 35 de ani şi deja nu 
mai visa să fie mamă, când a aflat pe 
neașteptate că e însărcinată. În cul- 
mea fericirii, soţii s-au dus la medic. 
Dar acesta i-a spus categoric Nataliei 


că trebuie să facă avort din cauza 
bolii de inimă. 


- Ce vrei tu, o femeie educată? Să ai 
un copil bolnav? Şi în plus, vei fi 
norocoasă dacă vei trăi după naşte- 









re. Problemele tale de inimă sunt 
foarte serioase. Să-ţi faci progra- 
mare cât de curând la avort! 


În dimineaţa următoare, Natalia se 
îndrepta spre spital, cu un băgăjel în 
mână pentru internare. Mergea 
plângând şi întrebându-se mereu: 


- De ce mi s-a întâmplat tocmai 
mie? Căci ne doream cu disperare 
un copil! 


Adâncită în durere, nu şi-a dat sea- 
ma că la o intersecţie a început să 
traverseze strada pe roşu. O maşină 
venea cu viteză mare, dar deodată 
cineva a apucat-o de mână şi a tras- 
o spre trotuar. Scăpase de moarte 
sigură. S-a întors şi a văzut o femeie 
într-o haină lungă şi cu un acoperă- 
mânt foarte frumos. 


- Nu te duce la spital, i-a spus feme- 
ia cu blândeţe, nu fă ce ai de gând! 
Ţi-ai dorit un copil şi vei naşte un 
băieţel. Veţi trece prin perioade 
grele, dar le veţi depăşi! 


Natalia a vrut să o întrebe pe femeia 
necunoscută de unde ştia atât de 
multe lucruri despre ea, despre do- 
rinţa de a avea un copil şi despre 
programarea la avort, dar aceasta 
dispăruse. Apoi s-a gândit că i s-o fi 
părut. Insă mai mulţi oameni au 
înconjurat-o: 


- Data viitoare să fiți mai atentă, 
doamnă! Aţi sărit efectiv de sub 
maşină. Faceți sport de performan- 
ță? 


Natalia le-a răspuns zâmbind: 


- Aş fi dorit să pot face sport, dar nu 
am voie decât plimbări uşoare, cu 
multe opriri pentru odihnă. Nici 
măcar un copil nu pot să nasc... 





Însă femeia s-a hotărât atunci să nu 
mai asculte de doctori şi s-a întors 
spre casă. Era deja mai veselă, se 
gândea la o listă de cumpărături 
pentru bebeluşul ce urma să se nas- 
că. Când s-a dus la control, medicul 
a certat-o, i-a spus că este nebună, 
că va naşte un copil ce nu va trăi 


mult, ba poate chiar ea va muri la 
naştere. Apoi i-a înşirat prin ce va 
trece copilul debil ce se va naşte, în 
scurta lui viaţă. Natalia s-a gândit 
pentru o clipă că medicului chiar îi 
pasă de starea ei de sănătate, însă în 
minte i-a apărut imediat femeia ne- 
cunoscută de pe stradă. Și apoi iar 
alte gânduri: poate mi s-a părut şi 
nu există nicio femeie, ci doar do- 
rința mea de a avea copii. Însă apoi 
iar s-a gândit: Dar dacă mă călca 
maşina aceea, muream şi eu, şi Co- 
pilaşul? Dar dacă întâmplarea a 
fost un fel de avertisment? 


Apoi a tras aer în piept şi i-a spus 
doctorului: 


- Voi naşte copilul cu orice risc! 


Nu după mult timp Natalia a născut 
un băieţel slab, palid şi care nu a 
scos niciun sunet în momentul naş- 
terii. Medicii au conchis că e un per- 
dant, dar s-au hotărât să-l ajute să 
trăiască. Mama şi copilul au rămas 
timp de o lună în spital. Când a venit 
să-i ducă acasă, soţului i s-a spus să 
fie pregătit, căci copilul nu va trăi 
mai mult de 12 luni. L-au numit Gri- 
gorie, iar Natalia a început să-l în- 
grijească în chip deosebit: îi masa 
mânuţele şi piciorușşele, îl alăpta, îl 
scotea la plimbare, îi cânta şi îi citea 
poveşti. Mai ales plimbările i se pă- 
reau importante. leşeau amândoi în 
parc şi Natalia îi spunea micului 
Grişa: 


- Trage adânc aer în piept, copila- 
șul meu, ca să te întăreşti şi să 
creşti. Trebuie să luptăm împreună 
să trăieşti. Să nu ne laşi, căci te iu- 
bim foarte mult! 


Și Grişa a crescut, deşi mereu bol- 
nav. Când a împlinit 2 ani, au trebu- 
it să-l ducă la urgenţe, cu febră ma- 
re. Medicii le-au zis părinţilor să 
intre în salon să-l mai vadă o dată, 
căci nu au ce să-i mai facă. Natalia a 
ieşit la aer; simţea că leșină. În curte 
s-a întâlnit cu o femeie, care a în- 
demnat-o să-l boteze şi mai ales să 
meargă ea într-o biserică şi să se 
roage în faţa icoanei Maicii Domnu- 
lui pentru sănătatea copilului. Era 
perioada comunistă. Natalia nu avea 
nicio legătură cu biserica. Insă pen- 
tru copil, a făcut ce a fost sfătuită. 
Grişa şi-a revenit ca prin minune, 
iar Natalia i-a cusut chiar ea haina 
de botez. În ziua botezului, copilul a 
fost liniștit tot timpul slujbei. Apoi 
Natalia și-a amintit de rugăciune şi a 
întrebat pe cineva unde e icoana 
Maicii Domnului. Ajunsă în faţa ei, 





stătea cu ochii plecaţi, ruşinată că 
nu ştie ce trebuie să facă sau cum să 
se roage. Paracliserul a văzut-o şi i-a 
zis cu blândeţe: 


- Să nu-ți fie ruşine să plângi! Hai- 
de, fă-ți şi cruce! 


Natalia a ridicat ochii şi a încreme- 
nit: în icoana din faţa ei era femeia 
frumoasă care o salvase de la moarte 

și o oprise să facă avort. Ea era Mai- 
ca Domnului! Natalia a căzut în ge- 
nunchi şi a început să-i mulțumeas- 
că. 


De atunci viaţa lor s-a schimbat. 
Băiatul creştea, deşi mai greu decât 
alți copii, mereu suferind de diferite 
boli. A învăţat să meargă greu. La 
controalele periodice, medicul îi 
spunea că băiatul nu va împlini 3 
ani, apoi 5 ani, apoi 10 ani. Dar tim- 
pul trecea şi copilul trăia. Natalia 
spunea de fiecare dată: Totul va fi 
bine, căci Dumnezeu este cu noi şi 
mă voi ruga Maicii Sale să ne ajute. 


Natalia și soţul au început să meargă 
la biserică, apoi să se spovedească şi 
să se împărtășească regulat, alături 
de Grigorie. Băiatul a ajuns la școa- 
lă, a terminat-o printre cei mai buni 
şi a urmat facultatea de biologie, 
unde a rămas asistent. Când a fost 
angajat la universitate, familia în- 
treagă a mers la biserică să mulţu- 
mească pentru toţi anii în chip deo- 
sebit. Acum Grigorie are 40 de ani, e 
doctor în biologie, fiind chemat la 
conferințe în mai multe ţări. De fie- 
care dată când călătoreşte, caută o 
biserică ortodoxă unde să mulţu- 
mească lui Dumnezeu pentru toate 
darurile Sale. 


